বানিয়াচং প্রতিনিধি ॥ খাদ্য ও কৃষিক্ষেত্রে নোবেল প্রাইজ বলে খ্যাত ওয়ার্ল্ড ফুড প্রাইজ পেয়েছেন বিশ্বের বৃহত্তম গ্রাম বানিয়াচঙ্গ কামালখানী হাছান মঞ্জিল এর নাগরিক ও বিশ্বের সর্ববৃহৎ এনজিও ব্র্যাক এর প্রতিষ্ঠাতা নির্বাহী পরিচালক, বর্তমানে চেয়ারপার্সন স্যার ফজলে হাসান আবেদ। বিশ্ববাসীর সম্মানে ভূষিত হওয়ার খবরে মহাগ্রাম বানিয়াচঙ্গবাসীর মধ্যে বইছে আনন্দের বন্যা এবং হবিগঞ্জ জেলাবাসী তথা বাংলাদেশ গর্ববোধ করছে। মহাগ্রামবাসী নিজেদের সন্তানকে সংবর্ধনা প্রদানের উদ্যোগ নিয়েছে। এ উপলক্ষে গতকাল শুক্রবার বাদ জোহর বানিয়াচং সদর দক্ষিণ পশ্চিম ইউনিয়ন পরিষদ কমপ্লেক্সের হল রুমে মতবিনিময় সভা অনুষ্ঠিত হয়েছে। এতে সভাপতিত্ব করেন হবিগঞ্জ জেলা ইউ.পি চেয়ারম্যান সমিতির সভাপতি ও বানিয়াচঙ্গ সদর দক্ষিণ পশ্চিম ইউ.পি চেয়ারম্যান মুক্তিযোদ্ধা মোহাম্মদ আলী মমিন। সভায় সংবর্ধনা প্রদানের সিদ্ধান্ত ছাড়াও সর্বস্তরের গণমানুষকে নিয়ে ...